SLOVENSKÝ BRIDŽOVÝ ZVÄZ

Kontrolná komisia

**Správa o činnosti Kontrolnej komisie**

Správa je vypracovaná v zmysle Čl. 9 Kontrolná komisia ods. 3 písm. d) Stanov Slovenského bridžového zväzu za obdobie od 16.9.2023 (dátum vypracovania poslednej správy o činnosti Kontrolnej komisie) do 8.9.2023. Za Kontrolnú komisiu predkladá Správu predseda kontrolnej komisie.

**I.**

Na základe §14 ods. 1 písm. a) zákona č. 440/2015 Z. z. o športe a o zmene a doplnení niektorých zákonov (ďalej len „zákona o športe“) vykonal predseda Kontrolnej komisie Slovenského bridžového zväzu (ďalej len „SBZ“) ako kontrolór národného športového zväzu v zmysle čl. Kontrolná komisia ods. 9 Stanov SBZ kontroly poskytnutých prostriedkov zo štátneho rozpočtu na športovú činnosť podľa §65 ods. 3 zákona o športe za rok 2023 ako aj priebežná kontrola za rok 2024 a kontrolu dodržiavania povinností vyplývajúcich SBZ zo zákona o športe. Kontrolami neboli zistené závažné nedostatky a je predmetom samostatnej správy.

**II.**

Predmetom činnosti Kontrolnej komisie nebolo od poslednej Konferencie konanie v rámci Revíznych postupov podľa Čl. 15 Stanov SBZ. Kontrolnej komisii nebol doručený žiadny podnet na začatie konania a ani takéto konanie nezačala z vlastného podnetu. Komisia od 15.9.2023 až do 8.9.2024 nezistila porušenie Stanov SBZ. Takisto nebolo zistené porušenie povinností vo vedení účtovníctva a hospodárnym nakladaním s majetkom SBZ v uvedenom období.

V Bratislave, 9.9.2024

Milan Krajčo

Predseda Kontrolnej komisie SBZ